આજે મને ખુશી છે કે માં નર્મદાનું જળ માત્ર કચ્છ જ નહી પરંતુ ગુજરાતના એક મોટા ભાગ માટે પારસ સિદ્ધ થઇ રહ્યું છે. નર્મદાનું પાણી, માત્ર પાણી નથી. તે તો પારસ છે, જે માટીને સ્પર્શ કરતા જ તેને સોનું બનાવી દે છે. નળમાંથી પાણીનો વિસ્તાર પણ વીતેલા બે દાયકાઓમાં આશરે 3 ગણો વધ્યો છે. વર્ષ 2૦૦1માં ગુજરાતના માત્ર 26 ટકા ઘરોમાં નળમાંથી પાણી આવતું હતું. આજે આપ સૌના પ્રયાસોની અસર છે, ગુજરાતની યોજનાઓનો પ્રભાવ છે કે રાજ્યના 78 ટકા ઘરોમાં નળથી પાણી આવે છે. હવે આ જ પ્રેરણાથી આપણે દેશભરમાં હર ઘર જળના લક્ષ્યને પ્રાપ્ત કરવાનું છે. હું ગુજરાત સરકારને, પહેલા આનંદીબેનની આગેવાનીમાં અને હવે રૂપાણીજીના નેતૃત્વમાં, દરેક ઘરને, દરેક ખેતરને જળ સાથે જોડાવાના મિશનને આગળ વધારવા બદલ ખુબ ખુબ અભિનંદન આપું છું. સિંચાઈની સુવિધા મળવાથી એક અન્ય લાભ ગુજરાતના ખેડૂતોને થયો છે. પહેલા ખેડૂત પરંપરાગત પાકો જ ઉગાડતો હતો. પરંતુ સિંચાઈની સુવિધા મળ્યા પછી રોકડીયા પાકોની પેદાશ શરુ થઇ, બાગાયતી તરફનું વલણ વધ્યું. આ પરિવર્તનથી અનેક ખેડૂત પરિવારોની આવક વધી છે. ગુજરાત સહીત દેશના દરેક ખેડૂત પરિવારની આવકને 2022 સુધી બમણી કરવા માટે સતત પ્રયાસ ચાલી રહ્યા છે.